CELEX: 62019TN0160
Language: hr
Date: 2019-03-14 00:00:00
Title: predmet T-160/19: Tužba podnesena 14. ožujka 2019. — LTTE protiv Vijeća

6.5.2019   
            
            
               HR
            
            
               Službeni list Europske unije
            
            
               C 155/54
            
         
      Tužba podnesena 14. ožujka 2019. — LTTE protiv Vijeća
      (predmet T-160/19)
      (2019/C 155/64)
      Jezik postupka: engleski
      
         Stranke
      
      
         Tužitelj: Liberation Tigers of Tamil Eelam (LTTE) (Herning, Danska) (zastupnici: A. van Eik i T. Buruma, odvjetnici)
      
         Tuženik: Vijeće Europske unije
      
         Tužbeni zahtjev
      
      Tužitelj od Općeg suda zahtijeva da poništi Odluku Vijeća (ZVSP) 2019/25 (1) u dijelu u kojem se odnosi na njega.
      Podredno, tužitelj tvrdi da je u ovom predmetu opravdana blaža mjera od zadržavanja na EU-ovu popisu terorističkih organizacija.
      Tužitelj dodatno zahtjeva da se Vijeću naloži snošenje troškova uvećanih za kamate, čija visina će se utvrditi naknadno.
      
         Tužbeni razlozi i glavni argumenti
      
      U prilog osnovanosti tužbe tužitelj ističe šest tužbenih razloga.
      
                  1.
               
               
                  Prvi tužbeni razlog, kojim se tvrdi da je pobijana odluka ništava u dijelu u kojem se odnosi na tužitelja jer se on ne može smatrati terorističkom organizacijom kako je definirana u članku 1. stavku 3. Zajedničkog stajališta Vijeća 2001/931/ZVSP. (2)
                  
               
            
                  2.
               
               
                  Drugi tužbeni razlog, kojim se tvrdi da je pobijana odluka ništava u dijelu u kojem se odnosi na tužitelja jer nije donesena odluka nadležnog tijela, kao što se to zahtijeva člankom 1. stavkom 4. Zajedničkog stajališta 2001/931/ZVSP.
               
            
                  3.
               
               
                  Treći tužbeni razlog, kojim se tvrdi da je pobijana odluka ništava u dijelu u kojem se odnosi na tužitelja jer Vijeće nije provelo odgovarajuću reviziju u skladu s člankom 1. stavkom 6. Zajedničkog stajališta 2001/931/ZVSP.
               
            
                  4.
               
               
                  Četvrti tužbeni razlog, kojim se tvrdi da je pobijana odluka ništava u dijelu u kojem se odnosi na tužitelja jer se njome ne poštuju zahtjevi proporcionalnosti i supsidijarnosti.
               
            
                  5.
               
               
                  Peti tužbeni razlog, kojim se tvrdi da je pobijana odluka ništava u dijelu u kojem se odnosi na tužitelja jer se njome ne poštuje obveza obrazlaganja u skladu s člankom 296. UFEU-a.
               
            
                  6.
               
               
                  Šesti tužbeni razlog, kojim se tvrdi da je pobijana odluka ništava u dijelu u kojem se odnosi na tužitelja jer se njome povrjeđuju tužiteljeva prava obrane i njegovo pravo na djelotvornu sudsku zaštitu.
               
            
         (1)  Odluka Vijeća (ZVSP) 2019/25 od 8. siječnja 2019. o izmjeni i ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke (ZVSP) 2018/1084 (SL 2019., L 6, str. 6.).
      
         (2)  Zajedničko stajalište Vijeća 2001/931/ZVSP od 27. prosinca 2001. o primjeni posebnih mjera u borbi protiv terorizma (SL L 344, 28.12.2001., str. 93.).